- Hindi News
- National
- गर्भ अवस्था में संतुलित भोजन करें और टाइमली चैकअप करवाएं महिलाएं: डॉ. विशाल
गर्भ अवस्था में संतुलित भोजन करें और टाइमली चैकअप करवाएं महिलाएं: डॉ. विशाल
तलवाड़ा टाउनशिप | सिविलसर्जन होशियारपुर के निर्देश अनुसार ब्लॉक तलवाड़ा के गांव रजवाल में ममता दिवस मनाया गया। इसमें गर्भवती औरतों और छोटे बच्चों का टीकाकरण किया गया। मुख्य मेहमान डॉ. विशाल धरवाल रूरल मेडिकल अफसर एसएचसी भम्बोताड़ ने गर्भवती महिलाओं को गर्भ दौरान अपने स्वास्थ्य की संभाल रखने के टिप्स दिए। डॉ. विशाल ने बताया की गर्भ अवस्था में गर्भवती को अपने स्वास्थ्य का ज्यादा ध्यान रखना चाहिए और कम से कम तीन बार जांच करवानी चाहिए। हरी पत्तेदार सब्जियां और फ्रूट का सेवन ज्यादा मात्रा में करना चाहिए। इससे गर्भ में पल रहे बच्चे का शारीरिक और मानसिक विकास ज्यादा बढ़िया होता है और जन्म लेने वाला बच्चा स्वस्थ पैदा होता है। इस मौके पर एएनएम कमला देवी ने कैंप में आई महिलाओं को फोलिक एसिड की गोलियां वितरित की। इस मौके पर आंगनबाड़ी वर्कर नरेश कुमारी, दिनेश कुमारी, शशि बाला, सुषमा देवी, मदन लाल कमला देवी आशा देवी और गांव के लोग हाजिर थे।
tgl_Latn sot_Latn hin_Deva hin_Deva hin_Deva